
उपोदघात 


परमप्रेमास्पद भगवच्चरणपरायण सज्जनो को विदित हो कि आचिनोतिहि 

शास्त्रार्थं नाचारे स्थापयित्यपि स आचार्य्य इति प्रोक्तः सर्वलोकोपकारकः' इत्यादि वाक्यों 
से प्रसिद्ध है कि आचार्यो के मन में सदा ही उपकार परायण हूये जीवों की अनाद्यविद्या 
निवारण हो ओर वे अपने वास्तविक सुख के भागी बने, यह उत्कण्ठा सदा बनी रहती है । 
इस आशय पर श्रीमदग्रस्वामी जी मंत्रा को लिख रहे हैँ क्योकि मंत्रार्थ ज्ञान से ही पुरुष 
सर्ववेदवेत्ता बन सकता है ओर जो वेदवेत्ता है वही परमात्मा को जान सकता है ओर यह 
मंत्र तो विशेषतः संसारोच्चछेदक तथा विशेषतः प्रभावशाली है, इस बात को प्रायः सभी 
वैष्णव जानते हँ । म॑त्ज्ञान से ही अर्थपञ्चक ज्ञान हो जाताहै, यह भी मंवार्थसे ही जाना 
जायगा । इसीलिये इसको संक्षेपतः सरल भाषा में व्याख्यान कराकर श्रीमणिरामजी की 
छावनी के महन्त जी अपने व्यय से मुद्रित कराके वैष्णवों को वांट रहे हँ । 


निवेदक :- 
पं० रामवल्लभाशरण 


श्री सीतारामचन्द्राभ्यां नमः 
श्री हनुमते नमः 
ॐ नमो भगवते रामानन्दाचार्याय 
श्रीमते पयोहारिणे नमः रहस्यत्रय श्रीमते अग्रदेवाचार्याय नमः 


सर्वं सज्जनो को विदित हो कि सर्वं शास्त्रों का निचोड़ सिद्धान्त तथा सबका मूल 
श्रीराममन्त्र है, इसमें वृद्धि के भय से प्रमाण नहीं लिखे जाते हैँ, सहुदय जन इसको स्वयं 
जानते ही हें । यह सार्वजनिक सुप्रसिद्ध्‌ वैष्णव सिद्धान्तदहैकिमंत्रार्थके विनाभी ज्ञान 
यथार्थ रूप से फलप्रद नहीं हो सकता है । अतः आचार्यं श्रेष्ठ परम करुणामय 
श्रीमदयस्वामी जी 'रहस्यत्रय' को व्याख्यान करते हुए प्रथम मङ्गलाचरण करते हँ । 


मूल - श्रीरामः सवं लोकानां नायकः करुणार्णवः । 

ददातु स्वपदाम्भोजं सर्वदुःखनिवरत्तंकम्‌ ॥१॥ 
अर्थ - करुणा के समुद्र, सर्वं लोकों के नायक श्रीरामजी सव दुःखों के निवारण करने वाले 
अपने चरणारविन्दं को भक्तों के हृदय में समर्पण कर । 


भावार्थ - इसका तात्पर्य यह है कि जीवों को अपने अपने कर्मवश दैहिकादिक अनेक प्रकार 
के दुःख प्राप्त होते रहते हँ उनके लिए साधन भी किये जाते हँ, तथापि दुःख सब तरह से 
निमूल नहीं होते हैँ । क्योकि उन दुःखों की निवारिका एक मात्र भगवच्चरणारविन्द की 
प्राप्ति होना ही! है ओर उन चरणों की प्राप्ति जीवों को अपने साधन से नहीं होती है, किन्तु 
वह भगवान्‌ श्रीरामजी की कृपा के अधीन है। इसलिए प्रार्थना करते हँ कि उन्हं कृपा करके 
हमारे समान उनके चरणचिन्तकों को वह देवं, क्योकि प्रभु श्रीराम जी ही स्वं लोकँ के 
नायक (स्वामी) दँ । अतः अपनी विभूति की रक्षा करना उनका स्वकार्य है । ओर फिरवे 
करुणा के समुद्र हँ तब हमारे सवोँ के दुःख का निवारण करना उनके लिए अपना कर्तव्य है । 
इति ॥१॥ 


मूल - रामोडन्तो वहूनिपूर्वो नमोन्तःस्यातषडक्षरः । 
तारको मन्त्रराजोयं संसार विनिवर्तंकः ॥२॥ 


अव आचार्यवर्य्य श्री अग्रस्वामी जी मन्त्र के उद्धार को लिखते हँ, जिसमें उस मन्म किसी 
को सन्देह न होवे । वह उद्धार पंचरात्रयादि ग्रन्थों में प्रसिद्ध है । 

अर्थ - जिसमें 'राम' शब्द डन्त' अर्थात चतुर्थी विभक्ति युक्त होवे ओर वहनि" वीज पूर्वम 
हो 'नमः' शब्द अन्तमें होवे इस तरह च्छः अक्षर जिसमें होवें वह तारक श्रीराममन्व है । 
यह मन्त्र सव मन्त्रौ का राजा है, अन्य सव मन्त्र इसकी प्रजा हँ । अर्थात्‌ यह मन्त्र सबका 
मूल है, संसार का विशेषतः छुडाने वाला है, इसका तात्पर्य यह्‌ है कि यद्यपि भगवान्‌ 
श्रीराम जी के अनन्त मन्त्र हँ, वे सब संसार को छुड़ाकर मुक्ति के देने वाले हँ, तथापि यह 
षडक्षर मन्त्र विशेषतः संसार को च्ुडाकर मुक्ति का देने वाला है जिन्होंने यह कहा है कि 
यह मन्त्र केवल सांसारिक पदार्थो का देने वाला है, मुक्ति प्रद नहीं है उनका कथन इस 
वचन से परास्त हुआ । इति ॥२॥ 


मूल - इति श्रीनारदपंचरात्रयाद्युक्तरीत्या 

मुमुक्षुभिः प्रपन्नैः सदाचार्य्य कृपाकटाक्षेण ॥ 

रहस्यानित्रीणि ज्ञातव्यानि श्रीराममंत्रराजः । 

भ्रीमदष्टाक्षरः सकृदेव प्रपन्नयेत्यादीनि ॥३॥ 
अर्थं -श्री नारदपंचरात्रयादि उक्त रीति से मुमुक्षु प्रपन्नो को सदाचार्य्य कृपाकटाक्ष से तीन 
रहस्य जानना चाहिये । तात्प यह है कि जैसा कि नारदपंचरात्रयादि प्रामाणिक गरन्थोँमें 
ये तीन रहस्य मिल रहे हँ उन्दं सदाचारनिष्ठ आचार्य्य से जिसको संसार की अनित्यता, 
दुःखरूपता तथा अनेक तरह की ज्लंङ्षटों से संसार के छोड़ने की इच्छा ओर अपने नित्य 
एक रस सुखमय भगवत्कैकर्य परायण होना, इन सवका पूर्णं निश्चय होने से संसार छोड़कर 
अपने वास्तविक स्वरूप प्राप्ति की इच्छा हुई हो उन मुमुक्षु भगवच्छरणागत वालोँको 
तीन रहस्य जानना चाहिये अर्थात्‌ शास्त्रों से देखकर अपने मन से ही उन्हं तीन रहस्यों को 
जान लेना यह कल्याणकारक नहीं है किन्तु आचार्य्य द्वारा ही इन्दं जानना चाहिये । वे तीन 
रहस्य ये हं- एक तो षडक्षर मंत्रराज भ्रीराममन्त्र, दूसरा अष्टाक्षर शरणागति मन्त्र, तीसरा 
सकृदेव प्रपन्नाय' इत्यादि जो श्रीमद्रामायण मे जीवों के कल्याणां श्रीराम जी का प्रतिज्ञा 
वाक्य है जिसे चरममन््र कहते हँ । यही तीन रहस्य जानने योग्य हैँ । एकान्त में आचार्य 
द्वारा जिनका उपदेश होवे वे रहस्य कहलाते हैँ । इति ॥३॥ 


मूलः - तत्र श्रीमत्‌ षडक्षरमन््रराजः षट्पदात्मकः 
पंचपदात्मकश्चेति ॥४॥ 
अर्थ - तहां पर श्रीमत्‌ षडक्षर मंत्रराज छः पद वाला है । ओर पंच पद वालाभी है । इति 
॥४ ॥ 


मूल - तत्र प्रथमं पदं रकारः अव्यक्त चतुर्थ्यांत्मकः द्वितीयं पदं अकारः 

प्रथमान्तः तुतीयंपदं मकारः प्रथमान्तः चतुर्थं पदं रामायेति चतुर्य॑तः 

पंचमपदं नेत्यव्ययं षष्ठं पदं इति षष्टयंतं ॥५॥ 
अर्थं -वे इस तरह हैँ जो प्रथम बीजाक्षर है उसमें तीन पद हैँ । पहला पद रकार है जिसमें 
चतुर्थी विभक्ति हे, पर अव्यक्त है । अर्थात्‌ किसी को मालूम नहीं पड़ती है । रकार को 
अव्यय मानकर उसके आगे जो विभक्ति आई है उसका लोप हो गया। इसी से वह॒ अव्यक्त 
चतुर्थ्यात्मक कहा जाता है । दूसरा पद आकार है । वह प्रथमांत है अर्थात्‌ उसमें भी प्रथमा 
विभक्ति है पर लुप्त है इसी से नही मालूम पड़ती है । तीसरा मकार है । यह भी प्रथमांत 
है, इसमे भी प्रथम विभक्ति का लोप है । किसी के सम्मति में इसमें अर्थात्‌ तृतीय पद में, 
षष्टी विभक्ति है । तीन पद बीज मं हुये, चतुर्थ पद 'रामाय है । इसमें चतुर्थी विभक्ति 
स्पष्ट है । पाँचवाँ पद 'नमः' है यह पंचपदात्मक हुआ । ओर जिनके सम्मतमें 'न' ओर 'मः' 
यह पृथक्‌ प्रथक्‌ हैँ उनके मतमें छः पद हैँ । 'नमः' पद दो प्रकार काहे एक, न' अव्ययहै 
ओर 'मः' षष्ठयन्त है । दूसरा 'नमः' शब्द अव्यय रूप है । इस तरह किसी के मत से पांच 
पद ओर किसी के मत से छः पद हँ । नमः पद ही को अखण्ड सखण्ड मानने से पांच पद 
ओर छः पद काभेददहै ओर दोनों ही टीक हैँ । इति ॥५॥ 


मूल - तत्र प्रथमपदेन रकारेण हेय प्रत्यनीक कल्याण गुणगणैकतानः सर्वं जगत्‌ कारणभूतः 
सवं रक्षकः स्वंशेषी भगवान्‌ सीतापतिः श्रीरामः प्रतिपाद्यते ॥६॥ 
अर्थ - तहां पर प्रथम पद 'रकार' है । हेय रूप जो अनिष्ट गुण हँ ( अर्थात्‌ काम, क्रोघ, 
लोभादिक ) इनके प्रत्यनीक नाम विरोधी जो कल्याण गुण हँ उन गुणगणं के एकतान्‌ 
अर्थात्‌ स्थान रूप ओर सर्व जगत्‌ कारणभूत, सर्वरक्षक, सर्वरोषी, भगवान्‌ श्रीसीता पति 
श्रीरामजी प्रतिपादित होते हैँ । अर्थात्‌ रकार' का अर्थ श्री रामजी हैँ, 'रकार' श्रीरामजी का 
प्रतिपादक है ओर श्रीरामजी प्रतिपाद्य हैँ । पर उनके इतने गुण भी साथ ही साथ 'रकार'से 
प्रतीत होते है कि श्रीरामजी सब जगत्‌ के कारण ओर सवके रक्षक हँ क्योकि सर्वशेषी है, 
सव कुछ उनका शेष है । जो अपने आधीन अपनी वस्तु हौवे उसको शेष कहते हैँ इससे 
जगत्‌ शेष है ओर श्री राम जी शेषी हैँ तथा श्रीरामजी भगवान हैँ । ज्ञान, शक्ति, बल, 
ेख्वेर्य, तेज ओर वीर्यं ये छः गुण पूर्णं जिसमें हँ वह भगवान्‌ कहे जाते हैँ । तात्पर्य यह है 
कि ज्ञान, शक्ति आदि पूर्णं रूप से श्रीरामजी ही में दहै, इसी से वे मुख्य भगवत्‌-पद-वाच्य 
ह । ओर सभी मं यही गुण थोड-थोड हँ, इसी से वे गौण भगवत्‌ पदवाच्य हैँ तथा 
सीतापतिः श्रीसीताशब्दवाच्या मुख्य श्री के पति श्रीरामजी ही हँ । जो सर्वशक्ति 
शिरोमणिभूता हँ उनके पति कहने से अपरिमिति गुणयुक्त आप (श्रीरामजी) को बतलाया । 
एेसे श्री रामजी 'रकार' से प्रतिपाद्य हैँ । इति ॥६॥ 


मूल - एनेन रक्षितान्तर प्रतिपत्तिर्व्यांवर्त्यते ॥७॥ 

अर्थ - इससे दूसरे रक्षक की जो प्रतिपत्ति (प्रतीति) होती है उसका व्यावर्तन अर्थात्‌ 
निवारण हुआ । तात्पर्य यह है कि जव सर्वरक्षक श्रीरामजी हँ, यह 'रकार'से बोध होगा तव 
दूसरा रक्षक है, यह मन में कैसे आवेगा । इति ॥७॥ 


मूल - द्वितीयपदेनाकारेण अन्यशेषत्व निवृत्तिर्भगवदनन्यार्हशेषत्वं देवतां तरादि शेषत्त्व 
व्यावृत्तिश्च प्रतिपाद्यते ॥८॥ 
अर्थ - द्वितीय पद जो 'आकार' है उससे अन्य शेषत्त्व की निवृत्ति ओर भगवान्‌ का 
अनन्याह शेष जीव है ओर देवतांतरादि अन्य देवताओं की शेषत्वव्यावृत्ति प्रतिपादित 
होती है । तात्पर्य यह है कि मंत्र में दूसरा पद 'आकार' है । उस पद से तीन अर्थ निकलतेहै 
। एक तो अन्य शेषत्व की निवृत्ति (अर्थात्‌ भगवान्‌ को छोड़कर दूसरे किसी का शेष यह 
जीव नहीं है) एक अर्थं यह हुआ । भगवान्‌ का अनन्याह शेष यह जीव है, यह दूसरा अर्थ 
है । अर्थात्‌ ब्रह्मादि अन्य देवों का शेष यह जीव नहीं है । भगवान्‌ श्रीरामजी को छोड़कर 
दूसरे देवताओं का शेष बनना यह सर्वथा भूल है तथा स्वस्वरूप का विरोधी है । यही तीन 
अर्थं द्वितीय पद 'आकार' से जाने जाते हँ । इति ॥८॥ 


मूल - तृतीयपदेन मकारेण ज्ञानानन्दस्वरूपो ज्ञानानन्दगुणको अणुपरिमाणो देहादिविलक्षणः 
स्वयं प्रकाशो नित्यरूपो जीवः प्रतिपाद्यते ॥९॥ 
अर्थं - तृतीयपद 'मकार' से ज्ञानानन्द स्वरूप, ज्ञानानन्द-गुणक, अणुपरिमाणु, दहादि से 
विलक्षण स्वयं प्रकाण नित्य रूप जीव का प्रतिपादन होता है । अर्थात्‌ 'मकार' वाच्यजीव 
है, वह ज्ञानानन्द स्वरूप है ओर ज्ञानानन्द गुण वाला भी है । किसी के मत में केवल 
ज्ञानानन्द स्वरूप ही है । ज्ञानानन्द गुण नहीं मानते हैँ । परंच साम्प्रदायिक सिद्धान्त यहहै 
कि ज्ञानानन्द जीव का स्वरूप भी है ओर ज्ञानानन्द गुण भी इसके हँ । तात्पर्य यह कि स्वरूप 
भूत भी ज्ञानानन्द है ओर गुणभूत भी ज्ञानानन्द है । गुणभूत ज्ञानानन्द का संकोच विकास 
होता हे, स्वरूपभूत ज्ञानानन्द एक रस है, उसमें न संकोच है न विकास हे । जिनके मतमें 
केवल ज्ञानानन्द स्वरूप है वह अविद्या से तिरोहित अर्थात्‌ ढक जायेगा तव उनके मत से 
स्वरूप काही नाश माना जायगा । क्योंकि ज्ञान प्रकाश सूपटहै उस प्रकाण को अविद्याने 
निराश कर दिया तब स्वरूप का ही नाग हो गया। ओर जव ज्ञानानन्द गुण है । तब गुणभूत 
ज्ञानानन्द का तिरोभाव होता है । स्वरूप एकरस रहता है उसका तिरोधान नहीं, अतः 
ज्ञानानन्द स्वरूप ओर ज्ञानानन्द गुण दोनों हँ, यह श्री अयस्वामीजी का सिद्धान्त ठीक है। 
मकार जीव का प्रतिपादक दहै । जीव मकार से प्रतिपाद्य है परंच उसके इतने विशेषण हँ - 
ज्ञानानन्दस्वरूप १, ज्ञानानन्दगुणक २, अणुपरिमाण ३, देहादिविलक्षण ४, स्वयंप्रकाश ५ 
तथा नित्यरूप ६ ये छः इसके विशोषण हँ । एेसा जीव मकार से प्रतिपादित है । अर्थात्‌ 
मकार काअर्थजीवहैजो छः: विशेषणो से युक्त है । भिन्न-भिन्न धातुओं से मकार 


निष्पन्न (सिद्ध) होता है जैसे कि 'मन ज्ञाने मसि परिमाणे एवमादि धातुओं से मकार सिद्ध 
होता है, इसी से इसके इतने अर्थ होते हँ ॥९ ॥ 


मूल - मकार वाच्यो जीवो रकार वाच्याय 

रामायैव शेषभूत इति वाक्यार्थः ॥१०॥ 
अर्थ - समस्त वाक्य का अर्थ यह हुआ कि मकारवाच्य जो जीव है वह रकार-वाच्य 
श्रीरामजी के ही लिये शेषभूत हे । जैसे चन्दन, कुसुम, ताम्बूल अपने लिये होता हे, हम 
चाहे जैसे उसका विनियोग कर सके अर्थात्‌ भोग स्के । वह जड़ है, परतन्त्र हे, कुछ कह 
नहीं सकता है, उसी तरह जीव भी चेतन होते हुए श्रीरामजी के लिये शेषभूत है, जैसे वे 
चाहं वैसे इसको रख सकते हैँ । यह कुच कर नहीं सकता है ओर न कुच्छ कह ही सकता है । 
यद्यपि चेतन है तथापि उनके सर्वथा परतन्त्र है इसी से जड़ वस्तु के समान सदा उनके 
आधीन रहता है, वह बीज का वाक्यां हुआ ॥१०॥ 


मूल - चतुर्थपदेन रामाय इत्यनेन सचेतनाचेतन रमयितुत्त्वं, भ्रीरमयितुत्वं च उभयलिंगत्वं, 
सर्वं प्राप्यत्त्वं, सर्वव्यापकत्त्वं, सर्वविधवबन्धुत्त्वं, उभयविभूतिनायकत्वं 
सत्यानन्दचिद्रूपत्वं च प्रतिपाद्यते ॥११॥ 
अर्थ - अव चतुर्थ पद 'रामाय' है । इससे यह बोध होता है कि श्रीरामजी ही चैतनाचेतन सव 
में रमने वाले हैँ । व्यापक होते हुए रमयितृत्व श्रीरामजी ही मं है, दूसरे मं नहीं, ओर श्रीजी 
कोभीरमाने वाले हँ ओर सगुण-निर्गुण-उभय-लिंगत्व, तथा सर्व॑प्राप्यत्व ओर सर्वं 
व्यापकत्व, सर्वं विधवन्धुत्व उभयविभूतिनायकत्व तथा सत्यानन्दचिद्रूपत्व प्रतिपादित 
होता है । तात्पर्य यह है कि श्रीरामजी चतनाचेतन सबको तत्तत-णशक्तिप्रदान द्वारा संसारमें 
उन्दं प्रसन्न रखते हँ यही चेतन अचेतन का रमयितृत्व है ओर श्रीजी सर्वं एेश्वैर्य सम्पन्ना 
है तथा सर्वशक्ति शिरोमणिभूता है, समस्त एेश्वर्य की अधिष्टात्री देवी हैँ, उनको भी रमाने 
वाले कहने से श्रीरामजी में इन सव गुणों का वैलक्षण्य दिखलाया । अथवा, 
मुग्धविदग्धरूपा अनेक तरह की लीलाओं से श्रीजी को भी रमाने वाले हँ यह कहने से आप 
मं अद्भुत रमाने की शक्ति दिखलाई । जो श्रीजी सबको अपने गुणों से प्रसन्न रखने वाली 
है, मातृत्व प्रयुक्त वात्सल्य से सबको सब दशा मं प्रसन्न रखने वाली हँ, उन्ं भी आप 
रमाते हँ तव आप मं इन गुणौ की विलक्षणता आश्चर्य रूपा सूचित हुई तथा उभयलिंगत्व 
सगुण ओर निर्गुण दोनों तरह के चि आप मे पाये गये । राम शब्द कहने से ही सवम 
व्यापक निर्गुणरूप अर्थतः जान पड़ता है । ओर जब नाम है तब मूर्तिमान्‌ सगुण रूपै 
इससे राम शब्द निर्गुण-सगुण दोनों का बोधक है ओर सर्वं प्राप्यत्व भी इसी शब्द से जाना 
जाता है क्योकि जब आप सगुण निर्गुण दोनों रूप हँ तब सर्वं जीवों के प्राप्य आपहीहै 
आपको छोड़कर दूसरा प्राप्य नही है । इसी से सर्वव्यापकत्व भी सिद्ध हु आ । जव सर्व प्राप्य 
है तब सर्वव्यापक सिद्ध हो चुके, क्योकि जो सव जगह व्यापक नहीं है वह सबको प्राप्य 
केसे हो सकेगा ? ओर, सर्वविधवन्धुत्व भी 'राम' शब्द से ही मालूम होता है अर्थात्‌ सव 


जीवों के सब प्रकार के नाते भगवान्‌ श्रीरामजी में ही पर्यवसानता (अर्थात्‌ समाप्ति) को 
प्राप्त होते हँ । तात्पर्य्य यह कि जो जीव जिस नाते से चाहे उसी तरह उन्हँ समञ्कर उनमें 
प्रेम कर सकता है एवं उभय विभूतिनायक भी श्री रामजी ही हैँ । यह भी 'राम' शब्द का 
अर्थ है । एकपादविभूति ओर त्रिपादविभूति दोनों विभूतियोँ के नायक (स्वामी) श्रीरामजी हैँ 

। जव सवं विभृतियों के स्वामी वही हैँ तव हम उस विभति को अपना समङ्षं यह बडी भूल 
है तथा इसमें दण्ड के योग्य समञ्च जा्येगे यह राम शब्द से जानना चाहिये। तथा 
सत्यानन्द -चिद्रूपत्व भी श्रीरामजी में 'राम' शब्द से ही जाना जाता है इतना अर्थ 'राम' शब्द 
से जाना जाता है । इसका विशेष विस्तार भय से श्री अग्रस्वामीजी ने पृथक-पृथक नहीं 
दिखलाया, विस्तार से मंत्र जापक उसका चिन्तन नहीं कर सकता है, इसी हेतु से संक्षेपमें 
कह दिया ॥११॥ 


मूल - अनेन रागद्वेष करणं अबन्धुभूतेषु बन्धुत्व प्रतिपत्तिश्च व्यावर्त्यते ॥१२॥ 
अर्थं - इससे किसी में राग अथवा दष करना यह उचित नहीं है ओर सव जो सम्बन्धी हैँ 
उनमें बन्धुत्व की प्रतीति होती है, उनमें बन्धुत्व की प्रतिपत्ति (निश्चय) कि ये हमारे बन्धू 
ह, हमारे नातेदार है, सम्बन्धी हैँ, एेसा मानना ओर उनमें राग द्वेष करना यह सर्वथा भूल दहै 
। क्योकि जव सव प्रकार के नाते श्रीरामजीमें ही घटते हैँ तव दूसरा वन्धु कैसे हो सकता 
? बन्धु कहते हैँ नातेदार को, परिवार को, क्योकि वे सब अबन्धुभूत दै, उनमें बन्धुत्व का 
निश्चय करना इसका निवारण किया जाता है । अर्थात्‌ जीव के सव नाते श्रीरामजीमंही 
घट सकते हँ ओरोँ में नहीं । ये केवल ओपाधिक भम से हमें बन्धुत्व प्रतीति होती है। यह 
राम शब्द का अर्थ हुआ ॥१२॥ 


मूल - चतुर्थ्यां स्व रूपानुरूप कैकरयं प्रार्थनोच्यते ॥१३॥ 

अर्थ - चतुर्थी विभक्ति से स्वरूप के अनुरूप कैकर्य की प्रार्थना कही जाती है । अर्थात्‌ 
चतुर्थ से श्रीरामजी के लिये यह प्रार्थना दहै किजैसा हमारा स्वरूपहै वैसा हमें कैककर्य 
मिलना चाहिये, हम नहीं समज्ञ सक्ते हँ कि हम किस कैकर्य के अधिकारी हँ, हमारे स्वरूप 
के अनुकूल जो कैकर्य होवे वह हमें दिया जावे, क्योंकि चतुर्थी तादर्थ्यं है । हम आपके लिये 
ह जो हमें उचित हो वह सेवा मिलनी चाहिये । यह चतुर्थी के अर्थसे होता दै ॥१३॥ 


मूल - अनेन प्राप्त विषयान्तर सेवा व्यावर्त्यते ॥१४ ॥ 

अर्थ - इससे जो दूसरे विषयों की सेवा प्राप्त हो रही है उसकी निवृत्ति हई । क्योकि जव 
जीव सव तरह से भगवान्‌ श्री रामजी की ही सेवा का अधिकारी है तब विषयों की सेवा 
करना यह सर्वथा भूल है ॥१४॥ 


मूल - पंचम पदेन नेत्यनेन भगवदनन्य शेषत्वं तदनन्य प्रयोजनत्वं स्व स्वातंत्रयं च 
व्यावर्त्यते ॥१५॥ 
अर्थ - पाँचवा पद 'न' हे इससे जीव भगवान्‌ श्रीरामजी का अनन्य शेष है ओर भगवान्‌ को 
छोडकर दूसरे से कुछ प्रयोजन इसका नहीं है, तथा यह जीव स्वतंत्र नहीं है, यह 
प्रतिपादित होता है । अर्थात्‌ जीव का भगवान्‌ को छोडकर दूसरों से कुछ प्रयोजन भी नहीं 
है, क्योकि जब सव प्रकार से हितकारी बन्धु भगवान्‌ श्रीरामजी ही हँ, तब दूसरों से प्रयोजन 
ही क्या है 2 ओर इसका परतंत्र स्वरूप है स्वतन्त्र नहीं है क्योकि सर्वेन्द्रिय प्राण मन बुद्धि 
आदि के प्रवर्तक भगवान श्री रामजी हैँ तव यह जीव स्वतन्व कैसे ? इससे न' इस पद से 
इसकी स्वतन्त्रता भी निवारण की गयी ॥१५॥ 


मूल - षष्टपदेन म इत्यनेन जीव वाचकेन जीवस्य भगवदनन्याहं शेषत्वं तत्कैकयं 
प्रयोजनत्वं तत्पारतंत्रयस्वरूपत्वं च प्रतिपाद्यते ॥१६॥ 
अर्थं - छटवां पद मः' यह जीववाचक है इससे जीव का भगवदनन्याह, शेषत्व ओर 
भगवान्‌ के कैकर्य्य ही का प्रयोजनत्व ओर भगवान्‌ के परतंत्र इसका स्वरूपहे यह 
प्रतिपादित होता है । तात्पर्य यह कि 'मकार' पचीसवां है ओर जीव को कहने वाला है इससे 
यह जीव भगवान्‌ श्रीरामजी ही के अनन्य शेष होने के योग्य है । ओर जब भगवान्‌ का 
अनन्यां शेष है तब भगवान्‌ का कैकर्य ही इसका सव प्रकार से पुरुषार्थ, कर्तव्यार्थ प्रयोजन 
है तथा इस जीव का स्वरूप भगवान्‌ श्रीरामजी के परतंत्र रहने वाला है । जैसे चन्दन, 
कुसुमादि पुरुष की इच्छा के आधीन हँ वैसे ही यह जीव भी भगवान के सब तरह से आधीन 
हे । यह अर्थ मकार' काहोता है ॥१६ ॥ 


मूल - तत्र वाक्यार्थः मकारवाच्यो जीवो रकार वाच्याय रामायैव न स्वस्मै न अन्यस्मै 
तद्भोग्य भूत इत्यर्थः ॥१७॥ 
अर्थं - अव वाक्यार्थ यह है कि मकार' वाच्य जीव 'रकार वाच्यश्रीरामजीकेलियेहै,न 
अपनेलियेहैन ओरों के लिये है किन्तु श्रीरामजी काही भोग्यभूत है, यह वाक्यार्थ हुआ। 
तात्पर्य यह है कि जीव मकारवाच्य है, वह 'रकार' वाच्य सर्वेश्वर परमात्मा परब्रह्म 
श्रीरामजी के लिये है जैसा चाहं वे वैसे ही इसे भोग सकते हैँ, रख सकते हँ, इसको कुच्छ 
उजुर नहीं है, न यह अपने लिये है न दूसरों के लिये है । अर्थात्‌ अपने वास्तेभी कुच कर 
सके यह नहीं है ओर दूसरों के वास्ते भी यह नहीं है, सब प्रकार से उनकाहीहैवेजैसा चाहं 
वैसा इसे बनावे, रक्खं, भोग्य भूत समङ्घं उनकी इच्छा पर निर्भर है । प्रयोजन यह कि इसके 
सव सम्बन्ध भगवान्‌ के साथ हँ, भगवान्‌ जिस प्रकार से चाहंगे, वैसे इसे भोगेगे । इस जीव 
को कुच भी उजुर करना सर्वथा अनुचित ह ॥१७॥ 


मूल - अखण्ड नमः शब्दः उपाय वाचकः तत्र मकार वाच्यस्य मम रकार वाच्यः 
भ्रीरामएवोपायः उपेय भूतश्च ॥१८ ॥ 
अर्थ - अव अखण्ड नमः शब्द उपायवाचक है वहाँ पर मकार' वाच्यम जो जीव हूं तिसको 
'रकार' वाच्य श्रीरामजी ही उपाय तथा उपेयभूत हैँ । तात्पर्य यह है कि जव पंचमपद नमः! 
यह माना जायगा तव पंचम पद 'नमः' यह उपाय वाचक है । अर्थात्‌ जीव को भगवान्‌ के 
प्राप्ति के लिये दूसरा उपाय नमस्कार छोड़कर नहीं है, किन्तु सर्वस्व समर्पण पूर्वक भगवान्‌ 
को नमस्कार करना ही भगवान्‌ के प्राप्ति का उपाय दहै । इस तरह से पदोँ का अथं हुआ ॥ 
१८ ॥ 


अवमंत्रही में अकार त्रय' दिखलाते हैँ - 


मूल - राम इति बीजेनानन्याहं शेषत्वं रामाय इत्यनेनानन्याह है भोग्यत्वं नमः 
शब्देनानन्योपायत्वमिति तात्पयार्थः ॥१९॥ 
अर्थं - राम इस बीज से अनन्यार्हगेषत्व ओर रामाय इस पद से अनन्य भोग्यत्व ओर नमः 
इस शब्द से अनन्योपायत्व प्रतिपादित हैँ । यह तात्पर्यार्थं है । अर्थात्‌ जीव श्रीरामजी का 
अनन्य रेष है, यह बीज से तात्पर्य निकलता है । क्योकि बीज में तीन पद हैँ उसमें मकार- 
वाच्य श्रीराम केलिये है जैसा वे चाहंगे वैसा उसे रक्खेंगे । वह्‌ कुछ कह नहीं सकता है । 
जैसे जड़ वस्तु शेषी के आधीन है वैसे ही चेतन होते हुये भी जीव श्रीरामजी का ही शेष है, 
वे यथेष्ट विनियोग (भोग) कर सकते हँ अर्थात्‌ जैसे चन्दन-फूल-माला इत्यादि पुरुष का 
शेष है वह चाहे उसे जिस प्रकार से ग्रहण कर सकता है पेसे ही चेतन भी परमात्मा 
श्रीरामजी का शेष है । ओर रामाय इस पद से यह जीव श्रीराम जी का अनन्य भोग्यहै । 
भोग्य वस्तु भोक्ता की रुचि के अनुसार रहती है वैसे ही जीव को श्रीरामजी जैसे जव चाहं 
तव भोग सकते हैँ । तात्पर्य यदह है कि यह उन्हीं के लियेहै,न दूसरे के लिये न अपने लिये, 
यह्‌ पहले कह आये हैँ । ओर, नमः शब्द से अनन्य उपायत्व तात्पर्य से निकलता ह । 
अर्थात्‌ जीव को नमस्कार ही मात्र एक उपाय है, सदा नमस्कार करना परमात्मा की प्राप्ति 
का मुख्य उपाय है ॥१९ ॥ 


॥ प्रथम रहस्य समाप्त ॥ 


इस तरह संक्षेपतः प्रथम रहस्यार्थ कहकर श्री अयस्वामीजी अब द्वितीय रहस्य को कहते 


अथ द्वितीयं रहस्यम्‌ 


मूल - द्वितीयं रहस्यं भ्रीरामःशरणम ममेत्यष्टाक्षरात्मकं पदत्रयं तत्र प्रथमं पदं श्रीराम 
इति द्वितीयं पदं शरणमिति ममेति तृतीयं पदम्‌ ॥१॥ 

अर्थ - दवितीय रहस्य श्रीरामः शरणं मम्‌' यह अष्टाक्षर मंत्ररूप है तहाँ पर पहला पद 

"श्रीरामः हे, दूसरा 'शरणं' ओर तीसरा पद 'मम्‌' है ॥१॥ 


मूल - तत्र भ्रीशब्देन समस्त समाभ्रयणीयापरमात्माभित निखिलजीव दोष निहंतु भ्रीरामं 
भगवंतं चेतनाचेतन विज्ञापनं भ्रावन्ती स्वगुणैरखिलं विश्वं पूरयती भगवती 
श्रीसीतोच्यते ॥२॥ 
अर्थ - प्रथम पद में जो "श्री" शब्द है उससे भगवान्‌ की अविनाशभूता दिव्य शक्ति 
भ्रीसीतापद-वाच्या जनकनन्दिनीजी को जानना चाहिए । वे समस्त जगत्‌ की आश्रयणीया 
है । अर्थात्‌ सब चेतन इन्हीं का आश्रय लेने से भगवान्‌ श्रीरामजी के प्राप्ति के अधिकारी 
हो सकते हँ अन्यथा नहीं । तथा श्रीराम जी के आश्रित निखिल जीवों के सव दोषों को 
नाण करने वाली हँ ओर भगवान्‌ श्रीरामजी को चेतन अचेतन सबकी ओर से विज्ञापन ( 
प्रार्थना ) सुनाती रहती हँ तथा अपने गुणोँ से सब विश्व को पूर्णं किये हुए हैँ । ओर 
भगवती हैँ अर्थात्‌ जैसे ज्ञान, शक्ति, बल, एेश्वर्य्य, वीर्य्य, तेज श्रीरामजी में पर्ण हैँ अत 
वे मुख्य भगवत्‌ शब्दवाच्य हँ, वैसे ही इनमें भी ज्ञान शाक्त्यादि षड्गुण पूर्ण हैं इसी से 
भगवती कही जाती हँ । ये पाँच विशेषण श्री मिथिलेण किशोरी जी के कहे गये हैँ, वे सव 
श्री' शब्द से प्रत्यय ओर धातुओं के भेद से भिन्न भिन्न अर्थं वाले तत्तव्युत्पत्ति से सिद्ध 
होते हैँ । विस्तार भय से यहाँ नहीं लिखा गया है ॥२॥ 


मूल - तथा राम पदेन वात्सल्य, स्वामित्व, सौशील्य, सौलभ्य, सर्वज्ञत्व, 
स्वंशक्तित्वावाप्तसमस्तकामत्व, सर्वंजगत्कारणत्व, सकल फलप्रदत्व, 
निरवधिकदयानुकम्पा, करुणा, सौद्य्यं माभुर्य्याद्यनन्तगुणगणविशिष्टो रामः 
प्रतिपाद्यते ॥३॥ 
अर्थ - अव शरणागति मंत्र में त्रिपदमें जो राम पद है उससे वात्सल्य स्वामित्व, सौशील्य, 
सौलभ्य, सर्वज्ञत्व, सर्वशक्तित्व, अवाप्तसमस्तकामत्व, सर्वजगत्कारणत्व, 
सकलफलप्रदत्व तथा निरवधिक दया, कृपा अनुकम्पा, करुणा, सौन्दर्य्य, माधुर्य्यादि 
अनन्तगुणविशिष्ट श्रीरामजी प्रतिपादित होते हँ । तात्पर्य यह है कि राम शब्द से परब्रह्म 
श्रीरामजी का बोध होता है परंच उनमें अनन्त गुण हँ उन गुणों से विशिष्ट वे (रामजी) है, 
केवल निर्गुण (गुणशून्य) नहीं कहता है, किन्तु उनमें इतने गुण पूर्णं है एक तो वात्सल्य, 
दूसरा स्वामित्व, तीसरा सौशील्य, चौथा सौलमभ्य, पाँचवाँ सर्वज्ञत्व, छटवां सर्वशक्तित्व, 
सातवाँ अवाप्तसमस्त कामत्व, आटवां सर्वजगत्कारणत्व, नवमां सकलफलप्रदत्व । इसी 


तरह अवधि रहित दया, कृपा, अनुकम्पा, करूणा, सौन्दर्य्य, माधुर्य इत्यादि अनन्त 
गुणगण उनमें सदा एक रस रहते है । इन गुणों का अर्थ श्रीभगवत्युण दर्पण ओर भाषामें 
श्रीरघुवरगुणद्पण इन दो ग्रन्थों से जिज्ञासुओं को जान लेना चाहिए । ग्रन्थ बहुत बद 
जायेगा इस भय से यहाँ पर उन गुणों का अर्थसंक्षेप ही से नाम मात्र ही लिखा गया है ॥३ ॥ 
मूल - उपायः शरण शब्देन उच्यते ॥४॥ 

अर्थ - दवितीय रहस्य में जो "शरणं" यह पद है वह उपाय को कह रहाहै । जीव को 
भगवान्‌ की प्राप्ति के लिए या सर्वदुःखनिवृत्ति के लिए 'शरणं' यही एक उपाय है । अर्थात्‌ 
शरणागति को छोड़कर दूसरा उपाय नहीं है जिससे सर्वदुःख निवृत्तिपूर्वक परम सुखमय 
भगवत्प्राप्ति होवे, इसके लिए एक मात्र उपाय शरणागति ही है । इति ॥४॥ 


मूल - ममेति भगवच्छषत्व ज्ञानानन्दत्वाद्युक्त लक्षणस्य जीवस्य मम उक्त गुणविशिष्टया 
सीतया सहितो वात्सल्यादि गुणविशिष्टः भरीराम एव स्वप्राप्तेः उपायः उपेयश्च 
॥५ ॥ 
अर्थं - मम' यह्‌ पद इस अर्थ को कहता है कि भगवच्छेषत्व ज्ञानानन्दत्वादि उक्त लक्षण 
जो जीव है उसके लिए उक्तगुण विशिष्टा (अर्थात्‌ जो श्री शब्द से विशेषण कह गये हँ उन 
सव गुणों से विशिष्ट) श्रीजनकात्मजाजी के सहित वात्सल्यादि गुणविशिष्ट श्रीरामजी ही 
अपने प्राप्ति के लिए उपाय ओर उपेय भी हैँ । उपाय कहते हँ साधन" को ओर उपेय साधन 
का फलभूत सिद्धि" है अर्थात्‌ श्रीरामजी की प्राप्तिमेंश्री रामजी ही साधन तथा 
श्रीरामजी ही सब साधनों के फल हँ । तात्पर्य यह है कि श्रीरामजी की प्राप्तिके लिए 
उनकी कृपा साधन है, जिस पर कृपा कर उसको दशन देवें, अपनी प्राप्ति करावें - यह 
द्वितीय रहस्य हु ॥५॥ 


॥ द्वितीय रहस्य समाप्त ॥ 


अव तृतीय रहस्य कहते हँ 


अथ तृतीय रहस्यम्‌ 


मूल - सकृदेव प्रपन्नाय तवास्मीति च याचते । 

अभयं सवं भूतेभ्यो ददाम्येतद्रतं ममेति ॥१॥ 
अर्थं - तीसरा रहस्य यह है श्रीरामजी ने कहाहै कि भमै र हं", इस तरह याचना करता 
हुआ एक वार भी शरण मं आये हुए प्रपन्न के लिएमे सव से अर्थात सव तरह से 
उसे अभय प्रदान करता हूं यह मेरा ब्रत है" ॥१॥ 


मूल - सकृदेवएकवारमेवानावृत्ति लक्षणां प्रपन्नायेति मानसीं तवास्मीतिच याचते इति 
वाचकीं प्रपत्ति कृतवते अधिकारिणे अनालोचित विशेषाशेष लोकशरण्यो 
रघुकुलोद्भवो रामोऽहं सवं भूतेभ्यो अभयं ददामि दद्यामित्यर्थः ॥२॥ 
अर्थ- 'एक बार ही' अर्थात्‌ अनावृत्तिलक्षणा, 'प्रपन्नाय' यह मानसी ओर "तवास्मीति च 
याचते" यह वाचकी प्रपत्ति करने वाले अधिकारी के लिए अनालोचित विशेष अशेष 
लोकशरण्य रघुकुल में प्रगट हुआ मेँ राम सर्वभूतो से उसे अभय देता हूँ -तात्पर्य्य यह है कि 
प्रपत्ति विद्या में आवृत्ति का प्रयोजन नहीं है । अर्थात्‌ शरणागति में बारम्बार "शरण हं १ 
'शरण हूं", इत्यादि कई वार कहने का प्रयोजन नहीं है । किन्तु एक बार ही जो आकर मं 
आपका हू, प्रपन्न हूं, शरण हूं, इस तरह याचना करता है । "प्रपन्नाय" यह मानसी प्रपत्ति है, 
"तवास्मीति च याचते" यह वाचकी प्रपति है । एेसी प्रपत्ति (शरणागति) के करने वाले 
अधिकारी जीव के लिए मै कुच भी, उसकी जाति गुण, क्रिया आदि का विचार नहीं करता 
हूं किन्तु सर्वं लोकशरण्य मं हूं अर्थात्‌ लोकमें कोईभीहो जो मेरे शरण आवेगा उसके कुछ 
जाति, गुण, क्रिया आदि का विचार मेँ नहीं करता हूं उसे शरणागति देता हू, अपना लेता हूं 
क्योकि मेँ रघुकुलोद्‌भव हूं, दान, दया, दाक्षिण्य, शरणागतरक्षण यह रघुकुल मे उत्पन्न हुए 
सव पुरुषो का गुण हे, तब मेँ उस कुल में उत्पन्न होकर सबको शरण क्यों नहीं दूंगा । इस 
पर भी मेरा नाम राम है सर्वलोको का आश्रयभूत, उत्पादक, पालक, सबको रमाने वालामें 
राम हूं इसी से उस प्रपन्न ( शरणागत) के लिए मे सर्वभूतो से उसे अभय देता हूँ । भूत 
णब्द यहां प्राणिवाचक है ॥२॥ 


मूल - 'सवं भूतेभ्यः' इति पंचमी चतुर्थीच । पंचमी पक्षे अभयमिति संकोचेमान भावात भय 
हेतुभ्यः सर्वेभ्यो भूतेभ्यः स्वस्मादति अभयं ददामि ॥३॥ 
अर्थं - सर्वं भूतेभ्यः" यह पंचमी विभक्ति है ओर चतुर्थी भी है । पंचमी पक्ष मे अभयं" यह 
संकोच में प्रमाण का अभाव दै । इससे भय के हेतुभूत सम्पूरणं प्राणियों से तथा अपनेसेभी 
म अभय देता हूँ - तात्य यह कि "अभयं" कहने से संकोच मे कोई प्रमाण नहीं है अर्थात्‌ 
सव जीवों से तथा अपने सेभीअभयदेदेते हैँ । अथवा श्रीरामजी को अभयदेनेमेंकिसी 
का संकोच हो एेसा नहीं है, क्योकि यही सर्वेश्वर हँ, इनसे कोई बड़ा है नहीं, जिसका यह्‌ 
संकोच करेगे । इससे भय के हेतु तात्पर्य यह है कि जहाँ जहाँ से, जिन जिन से इस जीव को 
भय है उन सवो से मै अभय देता हं ऽय बहुत सेएेसे भी होते हँ कि सवसे अभय करने परभी 
अपने तरफ से उसे भय दिया करते हैँ, सो भी नहीं । श्रीराम जी कहते हैँ कि हम अपने से 
भी उसे अभय कर देते हैँ अर्थात्‌ हमारा भय भी उसे नहीं रहता है, हमारे गुण स्वभाव से, 
वह हमसे भी अभय रहता है ॥३॥ 


मूल - अनेन सर्वस्येशान इत्यादि गुण जातं सूचितम्‌ ॥४॥ 

अर्थ - इससे 'सर्वस्य वशी' "सर्वस्येशान" इत्यादि श्रुतियोँ मं कहे हुये जो जो गुण समूह, वे 
भी इस वचन से सूचित हुए । तात्प यह है कि जो श्रीरामजी सवके मालिक तथा सबको 
अपनी शक्ति से अपने वशमें करने वाले न होते तो सवसे अभय देने की प्रतिज्ञा दही केसे 
करते, क्योंकि जो अपने वश में नही है उससे अभय कैसे दे सकेगे इससे श्रीरामजी सर्वेश्वर 
है, परात्परब्रह्म है, यह भी आप ही के कहने से सूचित हु आ ॥४॥ 


मूल - चतुर्थीं पक्षे च सर्वेभ्यो अभयं न केवलंविभीषणाय ॥५॥ 

अर्थं - चतुर्थी पक्षम सवको हम अभय देते हँ केवल विभोषण ही के वास्ते नहीं अर्थात्‌ जो 
हमारे शरण मे आवे वह कैसा भी हो हीन, दीन, मलीन, कुत्सित, बीभत्स घर्माधर्मवाला 
कोर्ईभीहो जो शरणमे आवेगा हम सबको अभय दंगे ॥५॥ 


मूल - अनेन प्रपत्ति विद्यायां सर्वेषां देवमनुष्यादीनां जीवानामधिकारः सूचितः ॥६॥ 

अर्थ - इससे यह भी आया कि प्रपत्ति विद्या मेँ देव मनुष्यादि सब जीवों का अधिकार दहै । 
तात्पर्य यह है कि प्रपत्ति विद्या (अर्थात्‌ शरणागत होने में) केवल देवता अथवा मनुष्यही 
हों यह नहीं है बल्कि कोई भी हो सब जीवों का अधिकार इस शरणागति में है । जैसे कर्म 
काण्डादिक में अधिकार कानियमदहै किइस कर्म कोतब्राह्मणया त्रयवर्णिकही कर सकताहै 
दूसरा नहीं एेसा इसमें नहीं है । अपने अभाग्यव ।ग संस्कार की प्रेरणा से जीव भले ही 
शरणागति धर्म से विमुख रहे, पर इसमे अधिकार सवका है सबको भगवान्‌ अंगीकार करते 
है, यह सूचित किया गया ॥६॥ 


मूल - अभयंददाम्येतद्रतं ममेत्यनेन कस्यां चिदपि दशायां परित्यागायोग्यमित्यर्थं ॥७॥ 
अर्थ - "अभयं ददामि एतद्रतं मम" - भे शरण मे आये हुए सब जीवों को अभय देता हूं, यह 
मेरा व्रत है' यह कहने से किसी दशा में भी वह शरणागत परित्याग के अयोग्य है, अर्थात्‌, 
चाहे हम धाम में रहं, वह॒ जीव केसा भी अयोग्य होय उसका त्याग करना हमको सर्वथा 
अशक्य है, हम त्याग उसका कर ही नहीं सकते हैँ, सब सामर्थ्य हमारे में है, परंच शरणागत 
आये हुये जीव के त्याग करने की सामर्थ्यं ही नहीं है इसी से उसका त्याग कभी हो ही नहीं 
सकता है ॥७॥ 


मूल - अभयमेव मोक्षो नाम, अथ सोऽभयं गतो भवति आनंद ब्रह्मणो विहान्‌ न विभेति 
कुतश्चन, इति ब्रह्मविद्या फलत्वेन भ्रवणात्‌ ॥८॥ 

अर्थ - 'अभय' यह मोक्ष का नाम है क्योकि श्रुति कहती है कि अथ सोऽभयं गतो भवति 

वह जीव अभय को प्राप्त होता दहै । ओर भी लिखा है कि ब्रह्य के आनन्द को जानने वाला 

अथवा ब्रह्मरूप आनन्द को जानने वाला विद्वान्‌ कहीं से नहीं डरता है, अभय को प्राप्तहो 

जाता है । यह अभय होना ब्रह्मविद्या का फलरूप से कहा गया है । इस श्रुति से निश्चय 

इभा कि अभय मोक्ष का नाम है | श्रीरामजी अभय प्रदान की प्रतिज्ञा करते हैँ इससे कोई 
जीव हो जो शरणागत होगा उसे मोक्ष प्रदान अवश्य करेगे ॥८॥ 

(भाव :- वैष्णव परपरा मे मोक्ष का अथं जीव द्वारा भगवान के धाम की प्राप्ति कर उनकी 

भक्तिरूपी सेवा मे संलग्न होना कहा गया है । भगवान के धाम को प्राप्त करने के पश्चात 

भी उसे उसकी सेवा के अनुरूप दिव्य देह की प्राप्ति होती है, उसके स्वरूप का नाश नहीं 


होता है ।) 
इति श्रीमदय्रस्वामि विरचिते रहस्यत्रय वाक्यार्थः समाप्तः । 


इस तरह श्रीमान्‌ अग्रस्वामी जी से विरचित यह रहस्यत्रय वाक्यार्थं समाप्त 
हुआ । 


इति श्री अनन्त पण्डितराजमहाराज श्री स्वामि रामबल्लभाशरणज 
श्रीजानकीघाट कृत रहस्यत्रय दीपिका टीका 


-समाव्त - 


